CELEX: E2015J0017
Language: ro
Date: 2016-02-01 00:00:00
Title: Hotărârea Curții din 1 februarie 2016 în cauza E-17/15 – Ferskar kjötvörur ehf./Islanda (Competență – Articolul 8 din Acordul privind SEE – Importul de carne crudă – Directiva 89/662/CEE – Armonizarea cadrului de reglementare a controalelor veterinare)

19.1.2017   
            
            
               RO
            
            
               Jurnalul Oficial al Uniunii Europene
            
            
               C 18/25
            
         HOTĂRÂREA CURȚII
   din 1 februarie 2016
   în cauza E-17/15
   Ferskar kjötvörur ehf./Islanda
   (Competență – Articolul 8 din Acordul privind SEE – Importul de carne crudă – Directiva 89/662/CEE – Armonizarea cadrului de reglementare a controalelor veterinare)
   (2017/C 18/09)
   În cauza E-17/15, Ferskar kjötvörur ehf./Islanda – Cerere adresată Curții în temeiul articolului 34 din Acordul dintre statele AELS privind instituirea unei Autorități de Supraveghere și a unei Curți de Justiție de către Tribunalul districtual din Reykjavik (Héraðsdómur Reykjavíkur) cu privire la aplicabilitatea dispozițiilor Acordului privind Spațiul Economic European la importul în Islanda de produse din carne crudă, Curtea, compusă din Carl Baudenbacher, președinte, Per Christiansen (judecător-raportor) și Páll Hreinsson, judecători, a pronunțat la 1 februarie 2016 hotărârea al cărei dispozitiv prevede următoarele:
   
               1.
            
            
               Domeniul de aplicare al Acordului privind SEE, definit la articolul 8 din Acordul privind SEE, nu implică faptul că un stat SEE are competența discreționară de a stabili norme privind importul de produse din carne crudă, întrucât această competență discreționară poate fi limitată de dispozițiile cuprinse în anexa la Acordul privind SEE.
            
         
               2.
            
            
               Nu este compatibilă cu dispozițiile Directivei 89/662/CEE aplicarea de către un stat SEE a unor norme care impun unui importator de produse din carne crudă să solicite un permis special înainte de a importa produsele respective și să prezinte un certificat atestând că, înainte de vămuire, carnea a fost depozitată în stare congelată pentru o anumită perioadă de timp.